ΓΡΑΠΤΗ ΕΡΩΤΗΣΗ E-1328/00

υποβολή: Mara Ayuso Gonzlez (PPE-DE) προς την Επιτροπή

(27 Απριλίου 2000)

Θέμα: Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την κατάργηση του προγράμματος ECIP

Στις 31 Ιανουαρίου 2000, η Επιτροπή παρουσίασε μια πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την εφαρμογή του χρηματοδοτικού μέσου EC Investment Partners, με την οποία προτείνεται η εκκαθάριση του φακέλλου των εγκεκριμένων έργων (COM(1999)726 τελικό).

Αληθεύει πως τα δύο τελευταία έτη εφαρμογής του προγράμματος παρατηρήθηκαν διαδικαστικές καθυστερήσεις στους κόλπους της Επιτροπής, σε σχέση με την ανάθεση των έργων; Θα μπορούσε η Επιτροπή να αναφέρει εάν κατά το έτος 1999 σημειώθηκε πράγματι σχεδόν ολοκληρωτική παράλυση του ECIP, λόγων της δημιουργίας και της έναρξης λειτουργίας της Κοινής Υπηρεσίας Εξωτερικών Σχέσεων (SCR), της παύσης των Επιτρόπων και της αναδιοργάνωσης της νέας Επιτροπής; Αληθεύει πως, εξαιτίας των συνθηκών αυτών, ορισμένες αιτήσεις όπως η 3749 (MERCOSUR) και η 3750 (Μεξικό) έγιναν δεκτές αλλά, στη συνέχεια, η Επιτροπή Έγκρισης δεν τις διαχειρίσθηκε;

Δεν πιστεύει η Επιτροπή ότι τα προτεινόμενα μέτρα έρχονται σε πλήρη αντίθεση με τη συνέχειακαι την καλή διαχείριση, παρότι αυτά χαρακτηρίζονται ως μέτρα καλής δημοσιονομικής διαχείρισης; Δεν πιστεύει η Επιτροπή ότι, λόγων των συγκεκριμένων συνθηκών που σχετίζονται με τηνπόθεση αυτή, θα ήταν σκόπιμο να εξηγήσει στους ενδιαφερόμενους τους λόγους της εκκαθάρισης των έργων;

Απάντηση του κ. Patten εξ ονόματος της Επιτροπής

(13 Ιουνίου 2000)

Το ECIP, ως χρηματοδοτικό μέσο, άρχισε να λειτουργεί την δεκαετία του 1990 και γρήγορα γνώρισε μια ολοένα αυξανόμενη επιτυχία. Η διαχείρισή του που, αρχικά, περιοριζόταν σε μικρό αριθμό δράσεων άρχισε να γίνεται ολοένα και πιο δυσκίνητη" αυτό οφείλεται σε διάφορους παράγοντες όπως η σημαντική αύξηση των σχεδίων που γρήγοραπερέβη τις διαχειριστικές δυνατότητες του διαθέσιμου προσωπικού της Επιτροπής (η χρησιμοποίηση δύο μονάδων τεχνικής (το 1997) και χρηματοδοτικής (το 1999) βοήθειας επέτρεψαν αλλά μόνον εν μέρει την βαθμιαία κάλυψη αυτής της έλλειψης προσωπικού) και η ενίσχυση των δημοσιονομικών διαδικασιών της Επιτροπής ύστερα από τις παρατηρήσεις του Ελεγκτικού Συνεδρίου που, αφενός, είχε ως αποτέλεσμα διαδικαστικές καθυστερήσεις (αποφάσεις που λαμβάνονται μέσω γραπτής διαδικασίας αντί απλής διαδικασίας έγκρισης) και, αφετέρου, προκάλεσε τον διαχωρισμό μεταξύ τεχνικών και χρηματοδοτικών λειτουργιών.

Συνέπεια των δυσχερειών αυτών είναι κυρίως η συσσώρευση καθυστερήσεων των πληρωμών που εν τω μεταξύ έχουν καλυφθεί κατά μέγα μέρος και η επιβράδυνση της διαδικασίας λήψης αποφάσεων. Μετά τη λήξη της ισχύος, στις 31 Δεκεμβρίου 1999, της νομικής βάσης του συγκεκριμένου χρηματοδοτικού μέσου και παρά την συνεχιζόμενηποβολή αιτήσεων χρηματοδότησης το πρόγραμμα ECIP ευρίσκεται, πλέον, στο καταληκτικό του στάδιο ύστερα από την απόφαση της Επιτροπής να δώσει απόλυτη προτεραιότητα, το 2000 και το 2001, στην εκτέλεση των χρηματοδοτήσεων και στην ολοκλήρωση τωνφισταμένων συμβάσεων ECIP καθώς και στην ανάκτηση των μη χρησιμοποιηθέντων και επιστρεπτέων ποσών. Σχετικές επιστολές έχουν αποσταλεί σε όλα τα ενδιαφερόμενα χρηματοπιστωτικά ιδρύματα.

Οι αιτήσεις για τις δράσεις 3749 και 3750 που κατατέθηκαν τον Ιούνιο του 1999 δενποβλήθηκαν προς έγκριση στην αρμόδια επιτροπή για τους προαναφερθέντες λόγους.